stanford-oval/wikipedia huggingface dataset:
Kolme etsivää ja vihreä aave

Kolme etsivää ja vihreä aave (engl. The Mystery of the Green Ghost) on Robert Arthurin kirjoittama 3 etsivää -kirjasarjaan kuuluva teos. Sen on suomentanut Laura Tetri. Tapauksen ainekset ovat vihreä aave, arvokas helminauha ja pieni koira.
Lisa Misipeka

| Mitalit> Maa:   Amerikan Samoa.Naisten yleisurheilu.MM-kilpailut  | Mitalit> Maa:   Amerikan Samoa.Naisten yleisurheilu.MM-kilpailut  | Mitalit> Maa:   Amerikan Samoa.Naisten yleisurheilu.MM-kilpailut  | Maa:   Amerikan Samoa> Naisten yleisurheilu. |
| --- | --- | --- | --- |
|  Pronssia | Sevilla 1999 | moukarinheitto |  |
Lisa Vasa Misipeka (s. 3. tammikuuta 1975) on amerikansamoalainen moukarinheittäjä. Hän voitti pronssimitalin yleisurheilun maailmanmestaruuskilpailuissa Sevillassa 24. elokuuta 1999 tuloksella 66,06.
Misipeka kilpaili kesäolympialaisissa 1996, 2000 ja 2004.
Lisa Matthews

| Lisa Matthews> Henkilötiedot |
| --- | --- |
Syntynyt: 24. syyskuuta 1969 (ikä 55) Peoria, Illinois
Kansalaisuus:   Yhdysvallat
Ammatti:  valokuvamalli, näyttelijä
Lisa Matthews (s. Lisa Reich 24. syyskuuta 1969 Peoria, Illinois) on yhdysvaltalainen valokuvamalli ja näyttelijä.
Matthews oli Playboyn Playmate of the Month huhtikuussa 1990 ja vuoden 1991 Playmate of the Year, jolloin hän yllättäen vei voiton Pamela Andersonilta. Tuolloin hän muun muassa mainitsi lempikirjoikseen romaanit Ja aurinko nousee ja Kultahattu. Samana vuonna hän esiintyi myös Bruce Willisin elokuvassa Hudson Hawk – varkaista parhain.
Matthewsilla oli pitkään suhde Hollywood-tuottaja Joel Silverin kanssa, kunnes tämä meni naimisiin Karyn Fieldsin kanssa vuonna 1999.
Kleopatran neula (New York)

| Kleopatran neula |
| --- | --- |
 Kleopatran neula New Yorkissa.
Sijainti:  Central Park, Manhattan, New York, Yhdysvallat
Koordinaatit:  40°46′47″N, 73°57′55″W
Rakennustyyppi:  obeliski
Valmistumisvuosi:  n. 1450 eaa.
Korkeus:  21 m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kleopatran neula (engl. Cleopatra’s Needle) on New Yorkissa sijaitseva, noin 21 metriä korkea ja 225 tonnia painava, hieroglyfeillä koristeltu graniittinen obeliski, joka on peräisin muinaisesta Egyptistä. Se on toinen kahdesta ”Kleopatran neuloina” tunnetusta obeliskista, ja sen kaksoiskappale on Lontoon Kleopatran neula. New Yorkin obeliski sijaitsee Central Parkissa lähellä Metropolitan Museum of Artia.
Historia > Alkuperä

Egyptin faarao Thutmosis III pystytytti kaksi noin vuonna 1450 eaa. valmistettua obeliskia Heliopoliin kaupunkiin, jonne ne kuljetettiin Assuanin kivilouhimoilta Niiliä pitkin. Hieroglyfikirjoitukset lisättiin 200 vuotta myöhemmin Ramses II:n käskystä muistoksi hänen sotilaallisista voitoistaan. Roomalaiset siirsivät obeliskit vuonna 12 eaa. Aleksandriaan Kaisareioniin eli temppeliin, jonka Kleopatra VII oli rakennuttanut alun perin Marcus Antoniuksen muistolle. Muuta tekemistä Kleopatran kanssa obeliskeilla ei ole.
Historia > Siirto Yhdysvaltoihin

New Yorkin Kleopatran neula lahjoitettiin Yhdysvalloille kiitoksena diplomaattisesta avusta Suezin kanavan avaamisessa. Tämä tapahtui vuonna 1879, toisin sanoen pari vuotta sen jälkeen, kun kaksoiskappale oli luovutettu briteille.
Obeliski siirrettiin Yhdysvaltoihin Dessoug-laivalla Henry Honychurch Gorringen komennossa vuosina 1880–1881. New Yorkissa se siirrettiin Hudsonjoen rannasta Central Parkiin 32 hevosen vetämänä erityisesti tätä tarkoitusta varten rakennettua rautatietä pitkin ja väliaikaisen sillan yli. Siirto kesti yli kolme kuukautta, ja obeliski pystytettiin juhlallisesti 22. tammikuuta 1881. Obeliskin alle sijoitettiin aikakapseli, joka sisältää muun muassa Raamatun, William Shakespearen kootut teokset, Yhdysvaltain itsenäisyysjulistuksen kopion, vuoden 1870 Yhdysvaltain väestönlaskennan tulokset, Websterin sanakirjan ja Egyptin opaskirjan.
Aiheesta muualla

Kuvia tai muita tiedostoja aiheesta Kleopatran neula New Yorkissa Wikimedia Commonsissa
Linford Christie

| Mitalit | Mitalit | Mitalit |  |
| --- | --- | --- | --- |
|  Linford Christie |  Linford Christie |  Linford Christie |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | 100 m |  |
|  Hopeaa | Soul 1988 | 100 m |  |
|  Hopeaa | Soul 1988 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 100 m |  |
|  Hopeaa | Stuttgart 1993 | 4 × 100 m |  |
|  Pronssia | Rooma 1987 | 100 m |  |
|  Pronssia | Tokio 1991 | 4 × 100 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Sevilla 1991 | 60 m |  |
|  Hopeaa | Sevilla 1991 | 200 m |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | 100 m |  |
|  Kultaa | Split 1990 | 100 m |  |
|  Kultaa | Helsinki 1994 | 100 m |  |
|  Hopeaa | Split 1990 | 4 × 100 m |  |
|  Pronssia | Stuttgart 1986 | 4 × 100 m |  |
|  Pronssia | Split 1990 | 200 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | 200 m |  |
|  Kultaa | Budapest 1988 | 60 m |  |
|  Kultaa | Glasgow 1990 | 60 m |  |
|  Pronssia | Budapest 1988 | 200 m |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Auckland 1990 | 100 m |  |
|  Kultaa | Auckland 1990 | 4 × 100 m |  |
|  Kultaa | Victoria 1994 | 100 m |  |
|  Hopeaa | Edinburgh 1986 | 100 m |  |
Linford Christie (s. 2. huhtikuuta 1960 Saint Andrew, Jamaika) on brittiläinen pikajuoksija, olympiavoittaja, Euroopan mestari ja Kansainyhteisön mestari. Vaikka hän on syntynyt Jamaikalla, hän edusti urheilijana Isoa-Britanniaa.
Christie voitti yllättäen 100 metrin juoksussa kultaa Stuttgartin EM-kisoissa 1986. Saman vuoden Kansainyhteisön kisoissa hän oli toinen. Rooman MM-kisoissa 1987 hän oli pronssilla. Soulin 1988 olympialaisissa Christie nousi 100 metrin tuloslistassa hopealle, kun alkuperäinen voittaja Ben Johnson jäi kiinni dopingin käytöstä. Myös Christien näytteestä löytyi kiellettyä ainetta, pseudoefedriiniä, mutta sen selitettiin liittyneen flunssalääkkeeseen.
Splitin EM-kisoissa 1990 Christie voitti toisen peräkkäisen 100 metrin Euroopan mestaruutensa. Vuoden 1991 sisäratojen MM-kisoissa hän saavutti hopeaa sekä 60:llä että 200 metrillä. Barcelonan 1992 olympialaisissa hän voitti 100 metrillä olympiakultaa ensimmäisenä britannialaisena sitten Allan Wellsin (Moskova 1980). Hän voitti 100 metrin kultaa myös Stuttgartin MM-kisoissa 1993 omalla ennätysajallaan 9,87 ja Helsingin EM-kisoissa 1994 kolmannen peräkkäisen EM-kultansa. Göteborgin MM-kisoissa 1995 hän oli kuudes. Atlantan 1996 olympialaisten finaalissa hän otti kaksi varaslähtöä, mikä johti hänen sulkemiseensa pois kilpailusta. Vuonna 1999 Christie jäi kiinni nandrolonin käytöstä, minkä jälkeen hän lopetti uransa.
Aiheesta muualla

Linford Christie Kansainvälinen olympiakomitea. (englanniksi)
Miesten 100 metrin juoksun euroopanmestarit
Miesten 100 metrin juoksun maailmanmestarit
Liu Fang

Liu Fang vuonna 2016.
Liu Fang (yksink.: 刘芳; perint.: 劉芳; pinyin: Liú Fāng, s. 1974 Kunming, Yunnanin provinssi) on kiinalainen muusikko, joka soittaa pipaa (kiinalainen luuttu) ja guzhengia (kiinalainen kantele). Hän on asunut Montréalissa vuodesta 1996.
Palkintoja

Future Generations Millennium Prize, 2001
Academie Charles Croc Award, 2006
Levytyksiä > Sooloalbumeja

The soul of pipa, vol. 3 : Pipa Music from Chinese folk traditions, Philmultic, 2006
Emerging Lotus : Chinese traditional guzheng music, Philmultic, 2005
The soul of pipa, vol. 2 : Chinese classical Pipa Music: from the ancient to the recent, Philmultic, 2003
The soul of pipa, vol. 1 : Chinese Pipa Music from the classical tradition, Philmultic, Canada, 2001
Chinese Traditional Pipa Music : Oliver Sudden Productions Inc, Canada/USA, 1997
Levytyksiä > Muita

Along the Way - Duo pipa & violin : Philmultic, 2010
Changes - Duo pipa & Guitar : Philmultic, 2008
Le son de soie : Accords-Croisés/Harmonia Mundi, Paris, 2006
Mei Hua - Fleur de prunier : ATMA Classique, Canada, 2004
Arabic and Chinese music : Liu Fang et Farhan Sabbagh, Philmultic, 2000
Musique chinoise : Solo, duo, et avec orchestre de chambre, Philmultic, 1999
Aiheesta muualla

Viralliset kotisivut (englanniksi)
Videoita
Kivijärvi (Padasjoki, Nyystölä)

| Kivijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°18′58″N, 25°13′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Mustajärveen 
Järvinumero:  14.223.1.008
Mittaustietoja
Pinnankorkeus:  136,3 m  
Pituus:  270 m  
Leveys:  150 m  
Rantaviiva:  0,875 km  
Pinta-ala:  2,103 ha  
Saaria:  ei saaria 
 fiKivijärvi 
Kivijärvi  on Päijät-Hämeessä Padasjoella Nyystölän kylän lähellä sijaitseva järvi.
Maantietoa

Järven pinta-ala on 2,1 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Järven vedenpinnan korkeus on 136,3 metriä mpy.
Leonie Aminoff

Constance Leonie Caroline Aminoff, o.s. Borgström (6. marraskuuta 1870 Helsinki – 23. helmikuuta 1951 Helsinki) oli suomalainen ruotsin ja englannin kielellä kirjoittanut kirjailija.
Leonie Aminoffin vanhemmat olivat helsinkiläinen kauppias Carl Emil Borgström (1838–1876) ja englantilaissyntyinen Constance Carolina Paterson.
Hän oli naimisissa 1896–1917 Turun poliisimestarina toimineen Feodor Maximilian Aminoffin (1853–1917) kanssa. Pariskunta meni naimisiin Provenderin kartanossa Englannin Kentin kreivikunnassa, jonka omisti Leonien skotlantilaistaustainen Constance-äiti.
Leonien siskon Sylvia Borgströmin tyttärentytär on prinsessa Olga Romanoff.
Leonie Aminoffin isoisä oli kauppaneuvos Henrik Borgström.
Teoksia

Ett modernt äktenskap : af grefinnan Sara. Bonnier, Stockholm 1909
Katarina : en ful kvinnas historia. Bonnier, Stockholm 1910
The Broad Walk. Constable, London 1912
Torchlight : ”Revolution”. The Torchlight series of Napoleonic romances 1. E. P. Dutton & Company, New York 1921
Love. The Torchlight series of Napoleonic romances 2. E. P. Dutton & Company, New York 1922
Ambition. The Torchlight series of Napoleonic romances 3. E. P. Dutton & Company, New York 1923
Success. The Torchlight series of Napoleonic romances 4. E. P. Dutton & Company, New York 1924
Fackelsken. Schildt, Helsingfors 1925
Victory. The Torchlight series of Napoleonic romances 5. E. P. Dutton & Company, New York 1925
Thriumph. The Torchlight series of Napoleonic romances 6. E. P. Dutton & Company, New York 1925
Glory. The Torchlight series of Napoleonic romances 7. E. P. Dutton & Company, New York 1927
Arrogance. The Torchlight series of Napoleonic romances 8. E. P. Dutton & Company, New York 1928
Storm. The Torchlight series of Napoleonic romances 9. E. P. Dutton & Company, New York 1929
Retreat. The Torchlight series of Napoleonic romances X. E. P. Dutton & Company, New York 1938
Leonin piirikunta (Florida)

Leonin piirikunta (engl. Leon County) on Yhdysvaltojen Floridan osavaltiossa sijaitseva piirikunta. Sen väkiluku oli 293 582 vuonna 2019. Piirikunnan hallintokeskus on osavaltion pääkaupunki Tallahassee. Piirikunta perustettiin 29. joulukuuta 1824.
Aiheesta muualla

Kuvia tai muita tiedostoja aiheesta Leonin piirikunta (Florida) Wikimedia Commonsissa
Kohtalon oma

| ”Kohtalon oma” Chisu |
| --- | --- | --- |

Singlen tiedot
 Albumilta: Kun valaistun
 Julkaistu: 14. marraskuuta 2011
 Tuottaja(t): Chisu
 Tyylilaji: pop
 Kesto: 03.49
 Levy-yhtiö: HMC / Warner Music Finland
Chisun muut singlet
| ”Sabotage” 2011 | ”Kohtalon oma” 2011 | ”Tie” 2012 |
Kohtalon oma on suomalaisartisti Chisun kappale hänen kolmannelta studioalbumiltaan Kun valaistun. Warner Music Finland julkaisi sen albumin toisena singlenä 14. marraskuuta 2011. Kappaleen on säveltänyt ja sanoittanut Chisu itse.
Kappale on noussut sekä lataus- että singlelistan kärkeen ja se oli parhaimmillaan myös radioiden soitetuin kappale. Vuonna 2012 kappale soi radiokanavilla 5 300 kertaa ja kaikki esityspaikat mukaan lukien yli 6 500 kertaa, joka teki siitä Suomessa vuoden soitetuimman kappaleen. Single myi myös kultaa lähes 7000 kappaleen myynnillään.
Misko Ihon ohjaama musiikkivideo kappaleesta julkaistiin YouTubessa Chisun virallisella kanavalla 13. joulukuuta 2012. Videolla Chisu esittää tavaratalon yövartijaa, joka syö donitsia, jammailee musiikin tahtiin sekä selaa Cosmopolitan-lehteä – samaan aikaan, kun tyhjässä tavaratalossa siivooja (tanssija Marjo Kuusela) alkaa tanssia kappaleen tahtiin.
Kappaleet

Kohtalon oma – 3.49
Listasijoitukset

| Lista | Paras sijoitus |
| --- | --- |
Suomen virallinen singlelista: 1
Suomen virallinen latauslista: 1
Radiolista: 1
Lola Pagnani

| Lola Pagnani> Henkilötiedot |
| --- | --- |
Koko nimi:  Anna Lola Pagnani Stavros
Syntynyt: 3. huhtikuuta 1972 (ikä 52) Rooma, Italia
Ammatti:  näyttelijä
Näyttelijä
Aktiivisena:  1989–
Aiheesta muualla
Viralliset kotisivut
IMDb 
Anna Lola Pagnani Stavros (s. 3. huhtikuuta 1972 Rooma) on italialainen näyttelijä
Hänen isänsä oli näytelmäkirjailija Enzo Pagnani. Hän valmistui 17-vuotiaana Pariisissa ja myöhemmin New Yorkissa Alvin Ailey American Dance Theaterista aineenaan nykyaikainen tanssi. Hän esiintyi Momix-tanssiryhmässä ja toimi Cirque du Soleilin koreografina. Tämän jälkeen Pagnani opiskeli näyttelemistä HB Studiolla, jonka jälkeen hän palasi Italiaan. Hän on näytellyt useissa elokuvissa ja teatteriesityksissä Italian elokuva-alan vaikuttajien, kuten Ettore Scolan, Giulio Basen ja Lina Wertmüllerin, kanssa.
Filmografia > Elokuvat

Trafitti da un raggio di sole (1995)
Polvere di Napoli (1996
Ninfa plebea (1996)
Ferdinando e Carolina (1999)
La bomba (1999)
Il pranzo della domenica (2002)
Gente di Roma (2003)
Women Seeking Justice (2007)
Filmografia > Televisiotyöt

Pazza famiglia (1995)
Commissario Raimondi (1998)
Anni 50 (1998)
La squadra (2000)
Un posto al sole (2001)
Francesca e Nunziata (2001)
Un ciclone in famiglia 2 (2005)
Carabinieri 5 (2005)
Capri (2006)
Donne sbagliate (2006)
Lisa Moore (kirjailija)

Lisa Moore (s. 28. maaliskuuta 1964 St. John's, Newfoundland) on kanadalainen romaani- ja novellikirjailija. Hän on ollut kolmesti ehdolla Scotiabank Giller -palkinnon saajaksi (2002, 2005, 2013) ja saanut Commonwealth Writers' Prizen. Mooren ensimmäinen novellikokoelma, Degrees of Nakedness, julkaistiin vuonna 1995, ja hänen ensimmäinen romaaninsa, Alligator, on vuodelta 2005. Hänen toinen romaaninsa on February (2013).
Moore sai Nova Scotiassa taiteiden kandidaatin arvon ja tähtäsi alun perin kuvataiteilijaksi. Hän kuitenkin jatkoi opintojaan Memorial University of Newfoundlandissa, jossa hänestä tuli The Burning Rock -kirjailijaryhmittymän jäsen. Siihen kuuluivat myös Michael Winter ja Ramona Dearing.
Laurilanlampi (Mäntyharju)

| Laurilanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°21′15″N, 26°34′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Pankajärveen 
Järvinumero:  14.915.1.030
Mittaustietoja
Pinnankorkeus:  81,5 m  
Pituus:  2,1 km  
Leveys:  680 m  
Rantaviiva:  5,988 km  
Pinta-ala:  36,645 ha  
Saaria:  ei saaria 
 fiLaurilanlampi 
Laurilanlampi  on Etelä-Savossa Mäntyharjulla  Enonlahden lähellä sijaitseva lampi.
Maantietoa

Lampi on 2,1 kilometriä pitkä, 680 metriä leveä, ja sen pinta-ala on 37 hehtaaria. Lammella ei ole kartan mukaan saaria.  Sen rantaviivan pituus on 6,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Lammen vedenpinnan korkeus on 81,5 metriä mpy.
Klostridit

| Clostridium |
| --- | --- |
 Clostridium difficile
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Clostridia
Lahko::  Clostridiales
Heimo::  Clostridiaceae
Suku::  Klostridit Clostridium  Prazmowski 1880
Lajit
 C. acetobutylicum  C. aerotolerans  C. beijerinckii  C. bifermentans  C. botulinum  C. butyricum  C. chauvoei  C. colicanis  C. difficile  C. estertheticum  C. formicaceticum  C. histolyticum  C. ljungdahlii  C. laramie  C. novyi  C. perfringens  C. phytofermentans  C. piliforme  C. scatologenes  C. sordellii  C. sporogenes  C. tetani  C. tyrobutyricum 
Katso myös
   Klostridit Wikispeciesissä   Klostridit Commonsissa 
Infobox OKNimi-testi OK: 
Klostridit eli Clostridium-bakteerit ovat grampositiivisten bakteerien suku. Clostridium -bakteerit ovat anaerobisia ja sauvabakteerin muotoisia sekä pystyvät muodostamaan itiöitä. Klostridit ovat yleisiä maaperän bakteereja kaikkialla maailmassa ja niitä esiintyy myös merten pohjalla. Klostridit voivat aiheuttaa käymistä sokereihin, polyalkoholeihin, aminohappoihin, orgaanisiin happoihin ja orgaanisiin yhdisteisiin. Clostridium-suvun bakteerien itiöt aiheuttavat sulatejuuston voihappokäymisen.
Sukuun kuuluvat muun muassa seuraavat lajit:
Clostridium tetani, joka aiheuttaa jäykkäkouristuksen
Clostridium botulinum, joka aiheuttaa botulismia
Clostridium difficile, joka aiheuttaa antibioottiripulia
Clostridium perfringens, joka on tavallinen ruokamyrkytyksen aiheuttaja
Clostridium histolyticum, jonka tuottamaa kollagenaasientsyymiä käytetään kämmentä deformoivan Dupuytrenin kontraktuuran hoitoon
Aiheesta muualla

Laji.fi: Clostridium
Finto: Klostridi (Clostridium)
UniProt: Clostridium (englanniksi)
National Center for Biotechnology Information (NCBI): Clostridium, taxonomy (englanniksi)
European Commission: Genus Clostridium, Clostridia in medical, veterinary and food microbiology, Diagnosis and typing, 2006 (englanniksi) (pdf)
Lisa Naalsund

Lisa Naalsund maaliskuussa 2023.
Lisa Fjeldstad Naalsund (s. 11. kesäkuuta 1995 Bergen) on norjalainen jalkapalloilija. Hän on pelipaikaltaan keskikenttäpelaaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa kesäkuussa 2021 Ruotsia vastaan ja on pelannut maaliskuun 2024 loppuun mennessä 16 naisten maaottelua.
Naalsund edusti kotimaassaan kausina 2012–2018 Arna-Bjørnaria ja kausina 2019–2022 Sandvikenia, joka kaudeksi 2022 muutti nimekseen SK Brann. Hän siirtyi vuoden 2023 alussa Englannin Superliigassa pelaavaan Manchester Unitediin. Hän pääsi kevätkaudella 2023 kentälle yhdessä liigaottelussa. Kaudella 2023–2024 hän on maaliskuun loppuun mennessä pelannut 13 liigaottelua ja tehnyt niissä kaksi maalia, molemmat maaliskuussa kotiottelussa Bristol Cityä vastaan.
Liesijärvi (Ylöjärvi)

| Liesijärvi |
| --- | --- |
Valtiot:  Suomi
Koordinaatit:  61°56′36″N, 23°28′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Liesijoki 
Järvinumero:  35.583.1.001
Mittaustietoja
Pinnankorkeus:  160,9 m 
Rantaviiva:  16,6807 km 
Pinta-ala:  1,95631 km² 
Tilavuus:  0,00325803 km³ 
Keskisyvyys:  1,69 m 
Suurin syvyys:  5,46 m 
Valuma-alue:  38,9 km² 
 fiLiesijärvi 
Liesijärvi  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Liesijärvi on osa Liesijärven valuma-aluetta.
Maantietoa

Järven pituus on 2,8 kilometriä, leveys 1,4 kilometriä ja sen pinta-ala on 196 hehtaaria. Se sijaitsee erämaassa Seitsemisen kansallispuiston itäpuolella, mutta vain osa järven eteläosasta kuuluu kansallispuistoon. Siihen laskee 19 metsä- tai suo-ojaa, joista Papinoja on merkittävän kokoinen. Valuma-alue on verrattain pieni, joten vesi viipyy järvialtaassa keskimäärin 108 vuorokautta. Järven laskuoja on Liesijoki, joka virtaa alkutaipaleellaan Liesilammen ja Kettulammin läpi ja johon yhtyy oikealta eli luoteesta Seitsemisjoki. Järven keskisyvyys on pieni ja se onkin saarinen ja kivinen. Saarien lukumäärä on 32 ja niiden koko vaihtelee aarin ja hehtaarin välillä. Saarten yhteenlaskettu rantaviivan pituus on 3,7 kilometriä ja yhteinen pinta-ala on 3,5 hehtaaria. Noin 450 metriä pitkä Isosaari on nykyään niemi. Suuria nimettyjä saaria ovat Luhtasaari (pituus 120 metriä), Nuottasaaret (80 ja 70 m), Selkäsaari (90 metriä), Härkäkari (50 m), Majasaaret (160 ja 110 m), Sikosaari (20 m) ja Röykkykari (40 m).
Rantaviivan pituus on 16,7 kilometriä. Rannat ovat pääasiassa moreenista metsämaastoa, mutta myös suorantoja esiintyy paikoin. Järven ympäristössä on vain kolme maatilaa tai entistä maatilaa. Rannoille on rakennettu lähes 40 vapaa-ajan asuntoa, joista viisi sijaitsevat saarissa. Niille johtaa tiet läheiseltä seututieltä 332.
Vedenlaatu

Liesijärven vedenlaatua on tutkittu vuosina 1974, 1980, 1989, 1993 ja 1999 sekä erillisellä pintavesinäytteellä vuosina 2008, 2011 ja 2012. Järven tilassa ei ole tapahtunut suuria muutoksia vuosien 1990–2010 aikana. Vedessä on runsaasti humusta ja se on melko hapanta. Talvisin sen happamuudentaso (pH) laskee jopa alle 5,0. Järvellä ei ole mainittavaa puskurikykyä happamoitumista vastaan, joten sillä esiintyy sateisina ajanjaksoina happamuuspiikkejä.
1980-luvulla järvi oli ilmeisesti suo- ja metsäojituksista johtuen rehevä, mutta tilanne on 1990-luvulla parantunut lievästi reheväksi. Talvella 2012 typpipitoisuus (790 µg/l) oli humusvedelle normaali ja fosforipitoisuus (20 µg/l) oli lievästi rehevälle vesistölle ominainen. Mataluus huomioiden järven happitilanne pysyy pääosin hyvänä. Lähinnä pohjalla voi esiintyä talvisin happivajetta. Liesijärven virkistyskelpoisuus talvella 2012 välttävä. Vaikka järven arvo kalavetenä jää happamuuden osalta välttäväksi, Liesijärvi on ainakin takavuosina ollut hyvä pilkkijärvi isoine ahvenineen.
Seitsemisen kansallispuisto

Sekä Pirkan Taival että Seitsemisen kansallispuiston reitti käy järven eteläpäässä. Järven eteläpään itärannalla sijaitsee merkitty leiri- ja tulentekopaikka, jossa on käymälä.
Melontareitti

Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.